O estilo musical de Frusciante ha evolucionau a lo largo d'a suya corrida musical. Encara que ya a primers d'o decenio de 1990 os criticos prencipioron a reconoixer o suyo treballo, no estió dica a publicación de Stadium Arcadium quan a critica y o publico prencipioron a alabar o suyo estilo en as seis cuerdas. Frusciante atribuye isto a un cambeo d'enfoque, declarando que en o álbum heba trigau un amanamiento a os patrones ritmicos inspiraus en a complexidat d'os treballos de Jimi Hendrix u Eddie Van Halen. En gravacions precedentes, manimenos, Frusciante se centraba mas en a influencia d'os grupos de punk underground y músicos de new wave. Todas as guitarras con as qualas ha iu de chira y gravau estioron fabricadas antes de 1970. O suyo traste mas utilizau ye una guitarra Fender Stratocaster Sunburst de 1962 que ha utilizau en totz os álbumes d'os Ret Hot dende a suya tornada en 1998, encara que utiliza una distinta seguntes creya que encaixe millor con a estructura d'a canción que haiga de gravar. O traste mas preciau de Frusciante ye una guitarra Gretsch White Falcon de 1955, que usó dos vegadas por concierto entre la chira By the Way. Dende alavez, ha eliminau a White Falcon d'a suya repertorio, decindo que «no i hai puesto para ella».